open-index/open-wikipedia-markdown huggingface dataset:
Matti Calonius

**Mathias (Matti) Ernst Gustav Calonius** (19. kesäkuuta 1873 Nurmes – 23. maaliskuuta 1936 Nurmes) oli suomalainen Nurmeksessa vaikuttanut apteekkari. Hän oli keskeisesti mukana Pohjois-Karjalassa aktivisten toiminnassa sortokausien aikaan 1900-luvun alussa, oli ensimmäisen maailmansodan aikana Nurmeksen jääkärietapin toimihenkilö ja myöhemmin hän osallistui suojeluskuntien toimintaan ja oli vielä mukana Lapuan liikkeessä. 

Matti Caloniuksen vanhemmat olivat apteekkari Fredrik Willehard Calonius (1838–1920) ja Ida Wilhelmina Calonius o.s. Engelberg (1846–1922). Erottuaan Joensuun lyseon 5. luokalta hän meni apteekkialalle 1892. Farmaseuttitutkinnon hän suoritti 1894 ja valmistui proviisoriksi 1899. Calonius toimi apteekkarina Nurmeksessa vuodesta 1900 alkaen aina kuolemaansa saakka. Calonius oli mukana aktivistien toiminnassa 1900-luvun alussa ja hän oli myös Voimaliiton jäsenenä. Ensimmäisen maailmansodan aikana Calonius oli mukana jääkäriliikkeen värväystoiminnassa Pohjois-Karjalassa ja hän avusti myös Suomeen Muurmannin radan rakennustyömaalta paenneita saksalaisia ja itävaltalaisia sotavankeja. Vangit pyrkivät Suomen kautta Ruotsiin ja aktivistit avustivat heitä pakenemisessa. Matti Calonius avusti kaikkiaan noin 500 sotavankia.

Kesällä 1917 Calonius oli mukana perustamassa paikallisen vapaapalokunnan yhteyteen suojelusosastoa ja hän oli kontaktissa myös aktivistien Helsingissä toimineen keskusjohdon ja toimintaa organisoineen Lauri Pihkalan kanssa. Nurmeksen kauppalan ja Nurmeksen maalaiskunnan suojeluskunnat perustettiin syyskuussa 1917 ja ne yhdistyivät joulukuussa 1917. Calonius oli Nurmeksen suojeluskunnan ensimmäinen esikuntapäällikkö ja Pohjois-Karjalan suojeluskuntain piiriesikunnan jäsen. 1920-luvulla hän oli Nurmeksen suojeluskunnan moottorilaivaston Pielisjärven laivueen päällikkönä ja hänet ylennettiin suojeluskuntakorpraaliksi 1924. Vuosina 1918–1922 Calonius organisoi heimosotien aikana suomalaisten aseellista toimintaa Venäjän puolella Vienan Karjalassa. 1930-luvun alussa hän oli vielä keskeisesti mukana Lapuan liikkeen toiminnassa Pohjois-Karjalassa. Calonius oli Nurmeksen yleisen sairaalan toimitsijana vuodesta 1905 lähtien sekä Nurmeksen Säästöpankin hallintoneuvoston puheenjohtajana ja muissa luottamustoimissa.

## Lähteet

## Aiheesta muualla
* Apteekkari Matti Calonius vuonna 1927, Nurmeksen museo (Finna)
* Apteekkari Matti Calonius ja hänen tyttärensä Hilkka Calonius, Nurmeksen museo, Kantapuu-museotietokanta
Klingande

**Klingande** (oikealta nimeltään **Cédric Steinmyller**, s. 14. toukokuuta 1990 Croix, Nord, Ranska) on ranskalainen DJ ja trooppisen housen tuottaja.

Hänen tuotantonsa tunnetaan hyvin runsaasta pianon ja saksofonin käytöstä. Klingande oli alun perin duo, joka koostui sekä Steinmyllerista että Edgar Catrysta (s. 1990). Catry kuitenkin erosi duosta vuonna 2014, Steinmyllerin jatkaessa Klinganden uraa soolona. Artistin nimi "Klingande" on Ruotsia ja se tarkoittaa sanaa "kajahdus". Steinmyller on kuvaillut musiikkinsa olevan "melodista housea" ja hän on saanut siihen vaikutteita muun muassa Aviciilta ja Swedish House Mafialta. Klingande nousi monien tietoon vuonna 2013 julkaistuaan kappaleen "Jubel", joka pääsi singlelistan kärkeen viidessä eri valtiossa sekä viiden parhaan joukkoon lukuisissa muissa valtioissa.

## Diskografia

### Albumit

* The Album (15. marraskuuta 2019)

### Singlet

* Punga (2013)
* Jubel (2013)
* Riva (Restart the Game) (2015)
* Losing U (2016)
* Somewhere New (mukana M-22) (2016)
* Pumped Up (2017)
* Hope for Tomorrow (Autografin ja Dragonetten kanssa) (2018)
* Rebel Yell (Krishanen kanssa) (2018)
* Wonders (Broken Backin kanssa) (2018)
* By the River (Jamie N Commonsin kanssa) (2019)
* Ready for Love (Joe Killingtonin kanssa, mukana Greg Zlap) (2019)
* Messiah (Bright Sparksin kanssa) (2019)

## Lähteet
Brodimopriimi

**Brodimopriimi** (C13H15BrN4O2) on diaminopyrimidiinijohdannaisiin kuuluva aromaattinen orgaaninen yhdiste. Sitä on käytetty lääketieteessä antibioottina, mutta se on vedetty pois markkinoilta.

## Ominaisuudet ja käyttö
Brodimopriimi muistuttaa rakenteeltaan trimetopriimia. Yhdisteen antibioottiset ominaisuudet perustuvat bakteerien dihydrofolaattireduktaasientsyymin estämiseen, jolloin bakteerit eivät kykene syntetisoimaan tarvitsemaansa foolihappoa. Brodimopriimin vaikutuskirjo on samankaltainen trimetopriimin kanssa ja on tehokkaampi muutamia bakteereja vastaan. Lääkeainetta on käytetty hengitystieinfektioiden hoitoon. Se tuli markkinoille 1990-luvun alussa, mutta on vedetty pois ainakin Yhdysvaltojen markkinoilta vuoteen 2008 mennessä.

## Lähteet
Hannu Ikonen

**Hannu Ikonen** on suomalainen, Oulussa asuva uransa lopettanut pesäpalloilija. Ikonen pelasi Superpesistä kaudet 2004-2014. Ikosen seurat olivat Joensuun Maila, Kiteen Pallo-90 ja Pattijoen Urheilijat. Pattijoen Urheilijoissa pelatessaan Ikonen saavutti SM-pronssin kaudella 2011. Ikonen pelasi urallaan 249 Superpesiksen runkosarjaottelua. Näissä hän löi 18 kunnaria ja 48 tavallista juoksua, toi 129 juoksua ja keräsi 713 kärkilyöntiä. Ikonen pelasi urallaan 49 Superpesiksen ylempää pudotuspeliottelua. Näissä hän löi kolme tavallista juoksua, toi 19 juoksua ja keräsi 126 kärkilyöntiä. Ikonen on pelannut  urallaan seitsemän Superpesiksen alempaa pudotuspeliottelua. Näissä hän löi kolme kunnaria ja kaksi tavallista juoksua, toi 16 juoksua ja keräsi 44 kärkilyöntiä. Ikonen on pelannut urallaan 13 Superpesiksen karsintasarjan ottelua. Näissä hän löi kaksi kunnaria ja kaksi tavallista juoksua, toi 13 juoksua ja keräsi 38 kärkilyöntiä. Ikonen pelasi Itä-Länsi-ottelussa vuonna 2010. Ikosen kasvattajaseura on Tohmajärven Pomppu. Hän pelasi ulkokentällä kopparina.

## Lähteet
Wilho Hautala

**Wilho Pekka Hautala** (s. 9. heinäkuuta 1999 Tampere) on suomalainen toisen polven yleisurheilija. Hän on menestynyt toistaiseksi parhaiten estejuoksijana, mutta kilpailee myös keski- ja kestävyysmatkoilla sekä maastojuoksussa. Seuratasolla Hautala edustaa Lahden Ahkeraa. Valmentajana hänellä toimii isänsä Ville Hautala.

Kalevan kisoissa Hautala on sijoittunut 3 000 metrin estejuoksussa hopealle vuonna 2020 ja neljänneksi vuosina 2017 ja 2018 ja 1 500 metrin juoksussa viidenneksi vuonna 2018 sekä seitsemänneksi vuonna 2020. Viestijuoksun Suomen-mestaruuskilpailuissa hän on saanut 4 × 1 500 metrillä kultaa vuonna 2019, hopeaa vuonna 2018, pronssia vuosina 2017 ja 2020 sekä 4 × 800 metrillä hopeaa vuonna 2017 ja pronssia vuonna 2019.

Suomi–Ruotsi-maaottelussa 2020 Hautala oli estejuoksussa neljäs ajalla 8.59,23. 

Hautala on toistaiseksi edustanut arvokisoissa Suomea estejuoksussa alle 18-vuotiaiden Tbilisin EM-kisoissa 2016 (16. sija), alle 20-vuotiaiden Tampereen MM-kisoissa 2018 (20. sija) sekä alle 23-vuotiaiden Tallinnan EM-kisoissa 2021 (16. sija). Hän on myös voittanut samassa lajissa alle 20-vuotiaiden Pohjoismaiden mestaruuden 2018 Tanskassa. 

Nuorten sarjoissa hänellä on useita maaotteluedustuksia, sekä SM-mitaleita.

Hautalan nimissä on alle 23-vuotiaiden sarjan 10 kilometrin maantiejuoksun Suomen ennätys 29.55, jonka hän juoksi syksyllä 2020 Aktia Cupissa Vantaalla.

## Lähteet
Baba Is You

**Baba Is You** on Arvi Teikarin luoma indie-pulmapeli. Pelissä edetään pelinäytön kokoisissa kentissä, joissa pelaajan liikuttaman hahmon pitää liikuttamalla muokata sanalaatoista koostuvia sääntöjä saavuttaakseen asetetun tavoitteen. 

*Baba Is You* julkaistiin PC:lle ja Nintendo Switch -konsolille maaliskuussa 2019. Peli sai myönteisen vastaanoton useassa kansainvälisessä julkaisussa.

## Pelaaminen
Useimmissa pelikentissä pelaaja ohjaa hahmoa nimeltä Baba. Joka kentässä on työnnettäviä, yhden sanan sisältäviä laattoja, jotka vastaavat kentässä olevia asioita (esimerkiksi Baba itse, maalilippu ja seinä), toimivat yhdistävinä operaattoreina ("IS", "AND"), tai vaikuttavat näiden asioiden ominaisuuksiin (pelaajaa merkitsevä "YOU" ja liikuteltavuutta tarkoittava "PUSH"). Erilaisia sääntöjä ovat esimerkiksi useimmissa kentissä oleva alkusääntö "BABA IS YOU", joka asettaa Baba-hahmon pelaajan ohjattavaksi, ja "WALL IS STOP", joka estää seinien läpi kulkemisen.

Tavoitteena on luoda ja muokata sääntöjä, jotta pelaajan ohjaama hahmo saavuttaa kentän voittoehdon. Esimerkiksi seiniä esteinä sisältävissä kentissä niiden läpi kulkemisen kävisi mahdolliseksi, jos pelaaja siirtää lauseesta "WALL IS STOP" jonkin laatan paikoiltaan. Jos "STOP"-laatan korvaisi "PUSH"-laatalla, seinät taas muuttuisivat työnnettäviksi. Tyypillinen voittoehto on "FLAG IS WIN", joka tarkoittaa, että pelaajan pitää koskettaa kentässä olevaa lippua.

## Lähteet

## Aiheesta muualla
* Pelin verkkosivut
Jubel

**Jubel** on ranskalaisen DJ-tuottajan Klinganden musiikkikappale, jonka sanat esittää kreditoimattomana myös ranskalaislaulaja Lucie Decarne ja saksofonisoiton brittiläinen muusikko Snake Davis. Sen julkaisi Ultra Music digitaalisesti ladattavana singlenä 10. syyskuuta 2013. Kappaleen ovat sekä sanoittaneet että tuottaneet molemmat Klinganden senaikaiset jäsenet Cédric Steinmyller ja Edgar Catry. Kappaleen musiikkivideon ohjasivat Michael Johansson sekä Johan Rosell ja se julkaistiin 17. syyskuuta 2013. Video kuvattiin Tanskassa sijaitsevalla Mønin saarella.

"Jubel" oli kaupallisesti kansainvälinen menestys, sen päästyä singlelistan kärkeen Belgiassa (Flanderi), Italiassa, Itävallassa, Saksassa ja Sveitsissä sekä viiden parhaan joukkoon Australiassa, Belgiassa (Vallonia), Irlannissa, Isossa-Britanniassa, Norjassa, Ranskassa, Skotlannissa, Sloveniassa, Suomessa ja Unkarissa. Lisäksi se myi platinaa tai enemmän seitsemässä eri valtiossa.

## Lähteet
Conrad Busken Huet

**Coenraad (Conrad) Busken Huet** (1820–1886) oli alankomaalainen kirjailija ja kriitikko. Hänen *Litterarische Fantasien* ovat tyylikkäitä, henkeviä kirjallisia tutkielmia Sainte-Beuven tapaan, johon häntä on verrattu kirjallisuushistoriallisena esseistinä. Hän on siinä käsitellyt kirjallisia ilmiöitä Homeroksesta, Vergiliuksesta ja Dantesta lähtien Victor Hugohon, vieläpä Paul Bourget’hen asti. Hänen hieno kirjansa *Het land van Rembrandt* on hengenelämän historia, jonka kuvaus ryhmittyy Alankomaiden suurten persoonallisuuksien ympärille. Huet on julkaissut myös kaunokirjallisia teoksia, kuten romaanin *Lidewijde*.

## Lähteet

## Aiheesta muualla
Somewhere New

**Somewhere New** on ranskalaisen DJ-tuottajan Klinganden musiikkikappale, jolla vierailee myös brittiläis-saksalainen DJ-tuottajaduo M-22. Sen julkaisi Ultra Music digitaalisesti ladattavana singlenä 26. elokuuta 2016. Kappaleen ovat sanoittaneet Matt James, Dfrank Bulles, Jodie Connor, Miloš Angelov, sekä sen tuottaja Klingande. Kappaleen musiikkivideo sekä kuvattiin että julkaistiin Facebook Liven välityksellä 8. syyskuuta 2016. Tämä oli ensimmäinen kerta ikinä kun artisti julkaisee musiikkivideon Facebook Liven kautta. Videon teossa avustivat Aviciin tuotannon parissa työskennelleet Cedric ja At Night.

"Somewhere New" on päässyt julkaisunsa jälkeen singlelistalle Ruotsissa, joissa se pääsi sijalle 35. Lisäksi se on päässyt Belgiassa tanssilistalle sekä Bubbling Under-listalle.

## Lähteet
M-22

**M-22** on brittiläis-saksalainen DJ-tuottajaduo, joka koostuu Matt Jamesistä sekä Frank Sandersista.

Duon toiminimi "M-22" on lähtöisin siitä, kun he tapasivat toisensa sekä alkoivat tekemään yhdessä musiikkia maaliskuun 22. päivänä (March 22). Duo on saavuttanut suurta suosiota muun muassa Klinganden kanssa esitetyllä kappaleella "Somewhere New" sekä vuotta myöhemmin julkaistulla omalla kappaleella "First Time", joista jälkimmäinen myi platinaa duon kotimaassa. Lisäksi he ovat tehneet yhteistyötä muun muassa Aviciin, Axwell & Ingrosson, Deependin, Robin Schulzin, Sam Feldtin ja Sigalan kanssa.

## Diskografia

**Singlet**

* Some Time (2015)
* Good to Be Loved (2015)
* Inspiration (2015)
* Somewhere New (Klingande, mukana M-22) (2016)
* First Time (mukana Medina) (2017)
* How Does It Feel (2018)
* White Lies (2019)
* After Hours (2019)
* Can’t Stop Loving You (2020)

## Lähteet
Parkin piirikunta (Colorado)

**Parkin piirikunta** () on Yhdysvaltojen Coloradon osavaltiossa sijaitseva piirikunta. Sen väkiluku oli 18&nbsp;845 vuonna 2019. Piirikunnan hallintokeskus on Fairplayn kaupunki. Piirikunta on perustettu 1. marraskuuta 1861.

## Lähteet

## Aiheesta muualla
Vuonna nolla

**Vuonna nolla** on suomalaisen popmusiikkia esittävän Ida Paul & Kalle Lindroth -duon 20. maaliskuuta 2020 julkaistu toinen albumi. Albumi ylitti ennakkoon kultalevyrajan ennakkoon julkaistujen singlejen striimausluvuilla. Albumin ovat tuottaneet RZY ja Ilkka Wirtanen.

Albumi nousi ensimmäisellä listaviikollaan Suomen virallisen albumilistan ensimmäiselle sijalle.

## Kappaleet

## Lähteet

## Aiheesta muualla
* ''Vuonna nolla'' Discogs-sivustolla
* Ida Paul ja Kalle Lindroth tietävät, miten tehdään radioystävällistä popmusiikkia musiikkia koko kansalle | YleX
* Ida Paul & Kalle Lindroth vieraana: "Ei tarvii välttämättä olla 24/7 studiolla, jotta voi tehä hyvää musaa" | Uuden musiikin X: Jani Kareinen | Yle Areena
Gerhard Kubik

**Gerhard Kubik** (s. 10. joulukuuta 1934) on itävaltalainen musiikkietnologi, joka asuu ja työskentelee Wienissä. Kubik on opiskellut etnologiaa, musiikkitiedettä ja afrikkalaisia kieliä Wienin yliopistossa. Hän julkaisi väitöskirjansa vuonna 1971 ja saavutti habilitaation vuonna 1980. Kubik opettaa Wienin yliopistossa musiikkitieteen koulutusohjelmassa. 

## Elämäkerta
Kubik on tehnyt tutkimusta Afrikassa vuosittain alkaen vuodesta 1958. Hän on julkaissut yli 300 artikkelia ja kirjaa Afrikasta ja afroamerikkalaisista, perustuen kenttätyöhön 15 Afrikan maassa, Venezuelassa ja Brasiliassa. Kubikin tutkimusaiheita ovat musiikki ja tanssi, suulliset perinteet ja perinteiset koulutusjärjestelmät, afrikkalaisen kulttuurin laajentuminen Amerikkaan (erityisesti Brasiliaan) ja Keski-Afrikan bantukielten kielitiede. Lisäksi Kubik on koonnut maailman suurimman kokoelman afrikkalaista perinteistä musiikkia. Kokoelma sisältää yli 25 000 levytystä, jotka on arkistoitu Wienin Phonogrammarchiviin.  

Kubik esiintyy myös klarinetistina Malawista peräisin olevan uustraditionalistisen Kwela Jazz Bandin kanssa, joka on esiintynyt Euroopassa ja Brasiliassa. 

## Lähteet
* Kubik, Gerhard, *Theory of African Music*. 1994. 
* Kubik, Gerhard, Zum Verstehen Afrikanischer Musik, Aufsätze, Reihe: Etnologia: Forschung und Wissenschaft, Bd. 7, 2., aktualisierte und ergänzte Auflage, 2004, 448 S.   (saksaksi) 
* Simon, Artur (toim.), "Musik in Afrika", (Staatliche Museen) Berliini. 1983 (saksaksi) 
* A. Schmidhofer / D. Schüller (Hrsg.) *Gerhard Kubik*. Peter Langille, Frankfurt am Main 1994. 

## Aiheesta muualla
* Africa and The Blues: An Interview with Gerhard Kubik , Afropop Worldwide (englanniksi) 
* Julkaisuluettelo
Hultman

**Hultman** on ollut muun muassa seuraavien henkilöiden sukunimi:

* Carl Hultman (1763–1820), suomalainen kauppias ja laivanvarustaja
* Georg Fredrik Hultman (1836–1912), suomalainen sotilas
* Fritiof Hultman (1831–1890), suomalainen kauppias, tehtailija ja valtiopäivämies
* Johan D. Hultman (n. 1680–1734), ruotsalainen Kaarle XII:n pöydänkattaja ja muistelmienkirjoittaja
* Oskar Hultman (1862–1929), suomalainen professori ja kielentutkija, Fritiof Hultmanin poika
* Stefan Hultman (1963–2026), ruotsalainen ravivalmentaja.
One Last Time (Ariana Granden kappale)

**One Last Time** on yhdysvaltalaisen laulajan Ariana Granden musiikkikappale. Sen julkaisi Republic Records hänen toisen, My Everything-studioalbumin viidentenä ja viimeisenä singlenä 10. helmikuuta 2015. Kappaleen ovat sanoittaneet David Guetta, Savan Kotecha, Giorgio Tuinfort, Rami Yacoub sekä Carl Falk, joista kaksi viimeisintä myös tuottivat sen. Kappaleesta on toteutettu myös 16. helmikuuta 2015 julkaistu ranskankielinen versio nimeltään "Attends-moi", jolla esiintyy ranskalainen laulaja Kendji Girac. Ranskankielinen versio on liitetty mukaan Giracin Kendji-debyyttistudioalbumin erikoispainokseen. Kappaleesta on toteutettu myös versio, jolla vierailee italialaisräppäri Fedez ja joka julkaistiin vain Italiassa 26. toukokuuta 2015.

"One Last Time" on lajityypiltään tanssipop ja EDM-kappale, jonka instrumentaalit koostuvat samplatuista rummuista ja synteistä. Kappale pääsi singlelistan kahdenkymmenen parhaan joukkoon kahdessatoista valtiossa, kuten Australiassa, Isossa-Britanniassa, Kanadassa, Ranskassa ja Yhdysvalloissa, joista viimeisimmässä siitä tuli Granden kuudes Billboard Hot 100-listan kahdenkymmenen parhaan joukkoon päässyt single. Myöhemmin kappale myi platinaa Australiassa ja Yhdysvalloissa.

Kappaleen musiikkivideon ohjasi Max Landis ja se julkaistiin 15. helmikuuta 2015. Grande on esittänyt kappaleen livenä muun muassa The Tonight Show Starring Jimmy Fallonissa, vuoden 2015  puoliväliesityksessä, sekä hänen ensimmäisellä, The Honeymoon Tour -maailmankiertueella. Grande uudelleenjulkaisi "One Last Timen" hyväntekeväisyyssinglenä kesäkuussa 2017 hänen konsertissaan kuukautta aiemmin tapahtuneen Manchesterin Areenan pommi-iskun jälkeen. Tämän myötä kappale pääsi lopulta Britannian singlelistan sijalle 2., Irlannin singlelistan sijalle 15., sekä Skotlannin singlelistan kärkeen. Grande lahjoitti hänen kertoman mukaan kaikki kappaleesta saadut tulot "We Love Manchester Emergency Fund" -keräykseen auttaakseen pommi-iskun uhreja sekä heidän perheitä.

## Lähteet
Mizuho

**Mizuho** () voi tarkoittaa:

## Maantiede
* Mizuho, Japanin kaupunki Gifun prefektuurissa
* Mizuho, Japanin maaseutukaupunki Tokion metropolissa
* Mizuho-ku, Nagoyan kaupungin suuralue Japanissa
* Mizuho, Japanin omistama tutkimusasema Etelämantereella

## Henkilöt
* Mizuho Fukushima (s. 1955), japanilainen poliitikko
* Mizuho Ōta (1876–1955), japanilainen runoilija
* Mizuho Sakaguchi (s. 1987), japanilainen jalkapalloilija

## Muuta
* Mizuho Financial Group, japanilainen rahoitusalan holdingyhtiö
* *[[Mizuho (juna)|Mizuho]]*, japanilainen suurnopeusjunavuoro
* 2090 Mizuho, päävyöhykkeen asteroidi
First Time (M-22:n kappale)

**First Time** on brittiläis-saksalaisen DJ-tuottajaduon M-22:n musiikkikappale, jolla vierailee myös tanskalaislaulaja Medina. Sen julkaisi 3 Beat Records digitaalisesti ladattavana singlenä 8. joulukuuta 2017. Kappaleen ovat sanoittaneet Adrien Nookadu, Andre Nookadu, Arlissa Ruppert, Frank Buelles ja M-22:n Matt James, joista viimeisin myös tuotti sen M-22:n toisen jäsenen Frank Sandersin kanssa.

"First Time" oli kaupallisesti kohtalainen menestys sen päästyä singlelistan kolmenkymmenen parhaan joukkoon Irlannissa, Britanniassa ja Skotlannissa sekä tanssilistan kahdenkymmenen parhaan joukkoon Belgiassa ja Britanniassa. Kappale on myynyt platinaa Britanniassa.

## Lähteet
Johan D. Hultman

**Johan D. Hultman** (ennen vuotta 1680 – vuoden 1734 jälkeen) oli Kaarle XII:n pöydänkattaja ja muistelmienkirjoittaja. Hultmanin elämänvaiheista tiedetään vain vähän. Hän tuli 1694 Kaarlen palvelukseen ja seurasi siitä lähtien kuningasta tämän kuolemaan asti. Vuonna 1734 hän omisti Fredrik I:lle ja Ulriika Eleonooralle suppeudestaan ja koruttomuudestaan huolimatta varsin valaisevat muistiinpanonsa *Enfalldige doch Sanfärdige Annotationer och Anmärkningar öfver Den Stormäktigste och Glorwyrdigste i Åminnelse Konung Carl Den Xll:tes för hela Världen namnkunnige Hjeltebedrifter*, jotka Gustaf  Floderus 1819 julkaisi *Handlingar hörande till Carl XII:s historia* -nimisen sarjan ensimmäisessä osassa.

## Lähteet

## Aiheesta muualla
* Johan Hultman, Svenskt biografiskt lexikon
Mizuho (Gifu)

**Mizuho** () on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin lounaisosassa Nōbin tasangolla. Lännessä kaupunki rajautuu Neo- ja Ibijokiin, idässä Nagarajokeen. Mizuhossa on 55&nbsp;016 asukasta (maaliskuussa 2020) ja sen pinta-ala on 28,19 neliökilometriä.

Mizuhon kaupunki perustettiin vuonna 2003 liittämällä yhteen Hozumin ja Sunamin maaseutukaupungit. Edo-kaudella alueella oli yksi Nakasendō-tiereitin postiasemista (*[[shukuba]]*). Sittemmin Mizuho on kasvanut viereisten Gifun ja Ōgakin kaupunkien lähiönä. Merkittäviä elinkeinoja ovat tekstiiliteollisuus sekä riisin, koristekukkien ja kakien viljely.

Mizuhossa toimii Asahi-yliopisto. Kaupunkia palvelevat JR Tōkain Tōkaidō-päälinja ja Tarumi-rautatien Tarumi-linja.

## Kuvia

Tiedosto:Mizuho City General Center ac.jpg|Mizuhon kaupungin monitoimitalo
Tiedosto:Mizuho City Library ac (1).jpg|Mizuhon kaupunginkirjasto
Tiedosto:Asahi University 2014.jpg|Asahi-yliopisto


## Lähteet

## Aiheesta muualla

* Kaupungin internetsivut
Pöydänkattaja

**Pöydänkattaja** () oli 1700-luvulla Ruotsin hovin virkamiehen virkanimike. Pöydänkattaja vastasi kattamisesta ja tarjoilusta sekä piti huolen pöytäliinoista, astiastoista ja pöytähopeista. Hän kuului kuninkaallisen hopeakamarin virkailijoihin. Pöydänkattajia oli muissakin ylhäisissä talouksissa.

## Lähteet
Francis James Child

**Francis James Child** (1. helmikuuta 1825 Boston, Massachusetts – 11. syyskuuta 1896 Boston, Massachusetts) oli yhdysvaltalainen folkloristi ja Harvardin yliopiston ensimmäinen englannin kielen professori. Hän kokosi englantilaisia ja skotlantilaisia balladeja *Child Ballads* -nimellä tunnettuun kokoelmaan. Balladit julkaistiin viidessä osassa vuosina 1882–1898.

Child oli köyhän purjeentekijän poika, mutta hän pääsi julkisin varoin ylläpidettyyn bostonilaiseen kouluun ja sen jälkeen opettajansa suosituksesta Harvardiin, jossa hän oli luokkansa paras oppilas. Balladeja tutkiessaan hän kävi kirjeenvaihtoa tanskalaisen Svend Grundtvigin kanssa, jonka kokoelmasta *Danmarks gamle Folkeviser* hän sai esikuvan omalle työlleen.

Childin kokoelma sisältää 305 balladia, joiden päähenkilöitä ovat muun muassa Thomas Learmont, Robin Hood, Jane Seymour, Elflandin kuningatar sekä Rob Roy. Osa balladeista perustuu todellisiin historiallisiin tapahtumiin, kuten balladi numero 199: The Bonnie House o’ Airlie, joka kertoo Airlien linnan polttamisesta kesällä 1640.

## Lähteet
*
*

### Viitteet
P. Sidorow Suomalainen Kalustokauppa

**P. Sidorow Suomalainen Kalustokauppa Osakeyhtiö** oli suomalainen maatalouskoneiden ja -laitteiden kauppaa sekä urakointia harjoittanut yritys, joka oli toiminnassa 1873–1930. Yritys oli ensimmäinen alallaan Suomessa ja se oli 1900-luvun alussa myös alansa suurimpia.

Yrityksen perusti vuonna 1873 helsinkiläinen kauppias Paul Sidorow (1838–1907) yhtiökumppaninsa kanssa alun perin nimellä *Jonsson & Sidorow*. Yritys oli toiminimi vuoteen 1896 jolloin siitä muodostettiin osakeyhtiö. Vähän aiemmin, vuonna 1894. Sidorow oli siirtynyt syrjään yrityksen johdosta. Yrityksen pääkonttori sijaitsi Helsingissä osoitteessa Aleksanterinkatu 7a / Fabianinkatu 18. Yhtiön varasto sijaitsi Helsingin pitäjän Malmilla pääradan varressa. Yhtiöllä oli haarakonttoreita ja asiamiehiä myös muissa Suomen kaupungeissa. Sidorowin liike siirtyi vuonna 1894 A. E. Sundströmin omistukseen, ja myöhemmin yhtiön omisti sen toimitusjohtajana ollut Uno Staudinger (1861–1912). 

Maanviljelyskoneet ja -laitteet säilyivät P. Sidorowin yhtiön päätoimialana, mutta yhtiö myi ja rakensi myös meijereitä, myllylaitoksia, sahalaitoksia ja turbiinilaitoksia. 1920-luvulla yhtiön auto-osasto toi maahan amerikkalaisia Moon-merkkisiä autoja ja *Kelly Springfield* -merkkisiä autonrenkaita. Vuonna 1923 yhtiö alkoi myydä ruotsalaisia Alfa Laval -lypsykoneita.

Lokakuussa 1917 yhtiön osakkeet olivat siirtyneet liikemies Leopold Lerchen johtamalle konsortiolle, ja myöhemmin yhtiö joutui rahoittajapankkinsa Pohjoismaiden Yhdyspankin määräysvaltaan. Suomen Maanviljelijäin Kauppa Oy osti keväällä 1928 suurimman osan P. Sidorowin osakkeista, ja yhtiö fuusioitiin Suomen Maanviljelijäin Kauppaan vuoden 1930 lopulla.

## Lähteet

## Aiheesta muualla
* P. Sidorowin vuonna 1923 julkaiseman Maamies-lehden numerot digitoituina Kansalliskirjastossa
* Aleksanterinkatu 7a, 7b - Fabianinkatu 18. Helsingin Osakepankki ja P. Sidorow Oy, suomalainen kalustokauppa, Eric Sundströmin valokuva 1910-luvulta, Helsingin kaupunginmuseo (Finna)
* P. Sidorowin varasto Malmilla 1920-luvulla, Reino Kalliomäki, Vaunut.org 8.10.2016
Kirjallisuusvuosi 1811

**Kirjallisuusvuosi 1811** käsittelee vuoden 1811 tärkeitä kirjallisuuden tapahtumia, uutisia ja julkistuksia.

## Tapahtumia
* Suomen Valtiokalenteri ilmestyi ensimmäisen kerran. Aikaisemmin vastaavat Suomen tiedot olivat Ruotsin valtiokalenterissa. Julkaisuoikeus siirtyi Ruotsin tiedeakatemialta vuonna 1809 Turun akatemialle..
* Luddiitit olivat englantilaisia teollista vallankumousta vastustaneita käsityöläisiä. Luddiittiliike levisi vuonna 1811 koko Englantiin ja monia villa- ja puuvillatehtaita tuhottiin. 
* Kazanin katedraali aloitti toimintansa Pietarissa. 
* “Uinuvan pohjoismaisen hengen herättämiseen” pyrkinyt Iduna-lehti alkoi ilmestyä Tukholmassa.

## Julkaisuja
* Jane Austen &ndash; *Sense and Sensibility* (suom. *[[Järki ja tunteet]]*, 1952)
* Johann Wolfgang von Goethe &ndash; *Aus meinem Leben : Dichtung und Wahrheit*
* Lorenzo Hammarskjöld &ndash; *Kärleksqväden*
* Friedrich Heinrich Jacobi &ndash; *Von den göttlichen Dingen und ihrer Offenbarung* (filosofiaa)
* Heinrich von Kleist &ndash; *Der Zerbrochne Krug* (huvinäytelmä, suom. *Rikottu ruukku*, 1916)
* Heinrich von Kleist &ndash; *Michael Kohlhaas* (suom. *Mikael Kohlhaas ja muita kertomuksia*, 1962)
* Percy Bysshe Shelley &ndash; *St. Irvyne; or, The Rosicrucian*
* Percy Bysshe Shelley &ndash; *The Necessity of Atheism*

## Palkintoja

## Lähteet
Mizunami

**Mizunami** () on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin kaakkoisosassa kumpuilevalla Mino-Mikawan ylängöllä. Kaupungin läpi virtaa Tokijoki, jonka varrella on tasankoalueita. Mizunamissa on 37&nbsp;067 asukasta (toukokuussa 2020) ja sen pinta-ala on 174,86 neliökilometriä.

Mizunami tunnetaan erityisesti Mino-keramiikan tuotantoalueena. Siellä valmistetaan etenkin perinteisiä japanilaisia astioita, Suen kaupunginosassa myös länsimaistyylisiä astiastoja vientiin. Mizunamin kaupunki muodostettiin vuonna 1954 liittämällä yhteen Mizunami-Tokin ja Suen maaseutukaupungit sekä neljä kyläkuntaa. Kaupungin vuoristoiset pohjoisosat ovat vanhan Nakasendō-tiereitin varrella, kantakaupunki on sen sijaan rakentunut Mizunami-Tokin alueelle Tokijoen varrelle. Keramiikan tuotannon lisäksi kaupungissa on elektroniikkateollisuutta. Maaseutualueilla harjoitetaan kanojen ja maitokarjan kasvatusta.

Mizunamin nähtävyyksiin kuuluu Oni-iwan puisto erikoisen muotoisine kallioineen. Kaupungin pohjoisosat tunnetaan neogeenikauden fossiilien löytöalueena, ja kaupungissa toimiikin Mizunamin fossiilimuseo. Osa kaupungin alueesta kuuluu Hida-Kisogawan puolikansallispuistoon. Mizunamia palvelee JR Tōkain Chūō-päälinja.

## Kuvia

Tiedosto:Mizunami City Library exterior ac (1).jpg|Mizunamin kaupunginkirjasto
Tiedosto:鬼岩の巨岩 (岐阜県瑞浪市日吉町) - panoramio.jpg|Oni-iwan kallio
Tiedosto:Kasagi Dam.jpg|Kasagin pato Mizunamin pohjoisrajalla
Tiedosto:Mizunami city center area Aerial photograph.1987.jpg|Mizunami vuoden 1987 ilmakuvassa


## Lähteet

## Aiheesta muualla

* Kaupungin internetsivut
Berndt Otto Nymalm

**Berndt Otto Nymalm** (8. helmikuuta 1819 Kurkijoki – 17. kesäkuuta 1887 Helsinki) oli suomalainen maanmittari, joka toimi Maanmittauslaitoksen eli Maanmittauksen ylihallituksen  ylijohtajana.  

Nymalmin vanhemmat olivat lääninkanslisti Henrik Johan Nymalm ja Maria Lovisa Fagerström ja puoliso vuodesta 1848 Teresia Elisabet Lindh (k. 1882). Nymalm opiskeli Viipurin piirikoulussa ja Viipurin lukiossa 1833–1835, minkä jälkeen hän oli maanmittausoppilaana. Ylioppilas hänestä tuli Helsingissä toukokuussa 1839.  Nymalm oli  maanmittausauskultantti kesäkuusta 1843, varamaanmittarin arvon hän sai 1846. Hän toimi varamaanmittarina Viipurin läänissä vuodesta 1847 ja vakinaisena komissiomaanmittarina vuodesta 1852. Nymalm oli Maanmittauksen ja metsänhoitolaitoksen ylihallituksen eli Maanmittauslaitoksen insinööri vuonna 1856 ja Viipurin läänin lääninmaanmittari samasta vuodesta sekä maanmittaustöiden tarkastaja vuodesta 1865. Maanmittauksen ylihallituksen ylitirehtööri hänestä tuli 1872. Nymalm sai valtioneuvoksen arvon 1876 ja todellisen valtioneuvoksen arvon  1886.  

## Lähteet
Chelaethiops

**Chelaethiops** on seeprakalojen (Danionidae) kuuluva yksinomaan Afrikasta tavattava kalasuku, johon luetaan seuraavat viisi lajia:

* *[[Chelaethiops bibie]]* (Joannis, 1835)
* *[[Chelaethiops congicus]]* (Nichols & Griscom, 1917)
* *[[Chelaethiops elongatus]]* Boulenger, 1899
* *[[Chelaethiops minutus]]* (Boulenger, 1906)
* *[[Chelaethiops rukwaensis]]* (Ricardo, 1939)

## Lähteet
* Alempien taksonien suomenkieliset nimet:  
### Viitteet
Barilius evezardi

**Barilius evezardi** on seeprakalojen (Danionidae) heimoon kuuluva makean veden kalalaji. Sen kuvasi tieteelle Francis Day vuonna 1872.

Laji kasvaa yleensä korkeintaan 11 senttimetrin mittaiseksi. Sitä tavataan endeemisenä eli kotoperäisenä Intiasta. Kansainvälinen luonnonsuojeluliitto IUCN on luokitellut lajin puutteellisesti tunnetuksi.

## Lähteet
Barilius ponticulus

**Barilius ponticulus** on seeprakalojen (Danionidae) heimoon kuuluva makean veden kalalaji. Sitä tavataan luonnonvaraisena ainoastaan Thaimaasta.

## Lähteet
Kuninkaansatama

**Kuninkaansatama** () on kuvitteellinen kaupunki George R. R. Martinin kirjoittamissa fantasiaromaaneissa *[[Tulen ja jään laulu]]* ja *[[Tuli ja veri]]*. Se on Westeros-mantereella sijaitsevan Seitsemän kuningaskunnan pääkaupunki ja väestöltään Westerosin suurin kaupunki. Väkiluku on noin puoli miljoonaa. Pinta-alaltaan se on kuitenkin pienempi kuin Westerosin lounaiskulmassa sijaitseva Vanhakaupunki.

Kuninkaansatama sijaitsee Mustavirta-joen varrella Kruunumaiden kuningaskunnassa. Se on levittäytynyt Kapeaanmereen kuuluvan Mustalahden rannalle. Kaupunki on saanut nimensä Aegon I Targaryenista eli Aegon Valloittajasta, joka rantautui Kuninkaansataman alueelle Westerosin-valloitusretkellään. Ennen valloitussotaa alueella sijaitsi pelkkä pieni kalastajakylä, mutta 25 vuotta perustamisensa jälkeen Kuninkaansatamasta tuli Westerosin kolmanneksi suurin kaupunki Lannisportin ja Vanhankaupungin jälkeen.

Kuninkaansatama on rakentunut kolmelle kukkulalle. Kaupunkia ympäröi muuri, ja sisäänkäynneiksi on rakennettu seitsemän porttia, joilla halutaan kunnioittaa Seitsemää jumalaa. Kaupungin alle on rakennettu sokkeloinen käytävien verkosto. Yksi kaupungin tunnetuista paikoista on köyhälistön asuttama Kirpunperä-slummi (), ja rakennuksista merkittävimpiä ovat Punalinna ja Baelorin Suursepti. 

## Punalinna
Yhdellä kaupungin kolmesta kukkulasta kohoaa Punalinna, jossa hallitsijaperhe asuu ja jonka suuressa salissa sijaitsee tarinan keskiössä oleva Rautavaltaistuin. Punalinnan rakennustyöt alkoivat vuonna 35 ja kestivät 10 vuotta. Järjestyksessään kolmas kuningas Maegor I Targaryen eli Maegor Julma rakennutti Punalinnaan laajan salakäytävien verkoston sekä linnan sisälle Maegorin turvapaikaksi kutsutun pienemmän linnan, joka on ympäröity vallihaudoin. Maegor tapatti linnan rakentajat, jotta salakäytävät pysyisivät salaisuutena.

## Televisiosarjoissa

Televisiosarjassa *[[Game of Thrones]]* Kuninkaansatamaan sijoittuvia ulkokohtauksia kuvattiin ensimmäisellä tuotantokaudella Maltan Mdinassa, toisesta tuotantokaudesta lähtien Kroatian Dubrovnikissa sekä seitsemännellä kaudella Espanjan Cáceresissa. Sarjan esiosassa *[[House of the Dragon]]* kaupunkikohtauksia on kuvattu Cáceresissa ja Trujillossa.

## Katso myös
* Tulen ja jään laulun maailma

## Lähteet
*  		 

### Viitteet

## Aiheesta muualla
* Kuninkaansatama Tulen ja jään laulu -wikissä 
* Kuninkaansatama Game of Thrones Wikissä
Child

**Child** on muun muassa seuraavien henkilöiden sukunimi:

*Desmond Child (s. 1953), yhdysvaltalainen muusikko
*Francis James Child (1825–1896), yhdysvaltalainen folkloristi
*Julia Child (1912–2004), yhdysvaltalainen kokki
*Lauren Child (s. 1965), englantilainen lastenkirjailija
*Lee Child (oik. *Jim Grant*, s. 1954), brittiläinen kirjailija
*Simon Child (s. 1988), uusiseelantilainen maahockeypelaaja
*William Child (1606–1697), englantilainen säveltäjä ja urkuri.

## Nimen muita merkityksiä
* 4580 Child, päävyöhykkeen asteroidi
Israel Wallin

**Israel Wallin** (11. helmikuuta 1777 Kumlinge – 29. huhtikuuta 1839 Helsinki) oli suomalainen virkamies, joka toimi Yleisen revisionioikeuden  ylikomissaarina.  

Israel Wallinin vanhemmat olivat saman niminen Kumlingen kirkkoherra ja Kristina Elisabet Fortelius ja puoliso vuodesta 1803 Johanna Maria Ahrenberg (k. 1854). Wallin tuli ylioppilaaksi Turussa 1790. Hän oli ylimääräinen lääninkonttoristi Turun lääninkonttorissa 1797 ja samasta vuodesta kamarikollegion Suomen provinssikonttorin ylimääräinen kamarikirjuri Tukholmassa sekä kamarioikeuden reviisori vuodesta 1799. Ahvenanmaan vt. kruununvoudiksi Wallin tuli 1799 ja vakinaiseksi henkikirjuriksi 1804. Sotakamreerin arvon hän sai 1808. Wallin oli Ahvenanmaan kruununvouti vuodesta 1811 ja Turun ja Porin läänin lääninkamreeri vuodesta 1817. Kamarineuvos hänestä tuli vuonna 1822 ja yleisen revisionioikeuden ylikomissaari vuonna 1825.  

## Lähteet
Labeoninae

**Labeoninae** on karppien heimon (Cyprinidae) alaheimo, jonka lajeja tavataan Aasiassa, Euroopassa ja Afrikassa.

Labeoninae-alaheimon monofyleettisyys ja asema ovat kiistanalaisia. Eri lähteiden mukaan se käsittää 40–53 sukua ja noin 500 lajia. 

Tärkeimpiä sukuja ovat *[[Garra]]* (imubarbit) ja *[[Labeo]]*.

## Suvut
WoRMS lukee seuraavat suvut Labeoninae-alaheimoon:

* *[[Akrokolioplax]]* Zhang & Kottelat, 2006
* *[[Altigena]]* Burton, 1934
* *[[Bangana]]* Hamilton, 1822
* *[[Brevibora]]* Liao, Kullander & Fang, 2010
* *[[Cirrhinus]]* Oken, 1817
* *[[Cophecheilus]]* Zhu, Zhang, Zhang & Han, 2011
* *[[Crossocheilus]]* Kuhl & van Hasselt, 1823
* *[[Discocheilus]]* Zhang, 1997
* *[[Discogobio]]* Lin, 1931
* *[[Fivepearlus]]* Li, Yang, Li & Chen, 2017
* *[[Garra]]* Hamilton, 1822
* *[[Garroides]]* Nguyen & Vu, 2014
* *[[Hongshuia]]* Zhang, Qiang & Lan, 2008
* *[[Incisilabeo ]]* Fowler, 1937
* *[[Labeo]]* Cuvier, 1816
* *[[Labeobarbus]]* Rüppell, 1835
* *[[Labiobarbus]]* van Hasselt, 1823
* *[[Lanlabeo]]* Yao, He & Peng, 2018
* *[[Longanalus]]* Li, 2006
* *[[Mekongina]]* Fowler, 1937
* *[[Osteochilichthys]]* Hora, 1942
* *[[Osteochilus]]* Günther, 1868
* *[[Parapsilorhynchus]]* Hora, 1921
* *[[Parasinilabeo]]* Wu, 1939
* *[[Prolixicheilus]]* Zheng, Chen & Yang, 2016
* *[[Protolabeo]]* Zhang, Zhao & An, 2010
* *[[Pseudocrossocheilus]]* Zhang & Chen, 1997
* *[[Pseudogyrinocheilus]]* Fang, 1933
* *[[Ptychidio]]* Myers, 1930
* *[[Qianlabeo ]]* Zhang & Chen, 2004
* *[[Rectoris]]* Lin, 1935
* *[[Semilabeo]]* Peters, 1881
* *[[Sinigarra]]* Zhang & Zhou, 2012
* *[[Sinocrossocheilus]]* Wu, 1977
* *[[Speolabeo]]* Kottelat, 2017
* *[[Stenorynchoacrum]]* Huang, Yang & Chen, 2014
* *[[Tariqilabeo]]* Mirza & Saboohi, 1990
* *[[Vinagarra]]* Nguyen & Bui, 2009
* *[[Zuojiangia]]* Zheng, He, Yang & Wu, 2018

## Lähteet
Fight Song

**Fight Song** on yhdysvaltalaisen laulaja-lauluntekijän Rachel Plattenin musiikkikappale. Sen julkaisi Columbia Records singlenä 19. helmikuuta 2015 hänen sekä kappaleen nimeä kantavalta EP-levyltään että hänen ensimmäiseltä kaupalliselta studioalbumiltaan. Kappaleen ovat sanoittaneet Platten ja Dave Bassett. Platten sai kertomansa mukaan inspiraation kappaleeseen hänen musiikkiteollisuuteen kiinni pääsemiseen liittyvistä paineistaan. Kappaleen tuotannosta vastasi puolestaan Jon Levine. Kappaleen musiikkivideon ohjasi James Lees, ja se julkaistiin 19. toukokuuta 2015.

"Fight Song" oli kaupallisesti kansainvälinen menestys sen päästyä singlelistan kärkeen Britanniassa ja Skotlannissa sekä kymmenen parhaan joukkoon Australiassa, Irlannissa, Kanadassa ja Yhdysvalloissa. Platten esitti kappaleen ensimmäisen kerran livenä vuoden 2015 Radio Disney Music Awardsissa. Sen jälkeen hän on esittänyt kappaleen muun muassa vuoden 2015 Teen Choice Awardsissa sekä vuoden 2016 ssa.

## Lähteet
Sorgues

**Sorgues** on kunta eteläisessä Ranskassa Vauclusen departementissa Provence-Alpes-Côte d’Azurin alueella. Se sijaitsee Rhônen ja sen sivujoen Ouvèzen varrella, noin 10 kilometriä Avignonin kaupungista koilliseen. Kunta kuuluu Châteauneuf-du-pape (AOC) laatuluokituksen saaneiden viinien viljelyalueeseen.

## Historia
Sorgues on kehittynyt joen ylittävän sillan Pont de Sorguesin kohdalle, josta kunta on myös saanut nimensä. Kunnan vanhimpia rakennuksia on ollut kirkko *Chapelle Saint-Sixte*, jonka jäänteitä on yhä nähtävillä. Kirkosta löytyy ensimmäinen maininta vuodelta 1096. Avignonissa asuva paavi Johannes XXII rakennutti kesäpalatsin Sorguesiin 1300-luvulla. Kesäpalatsi Palais des Papes de Sorgues on tuhoutunut, mutta siitä ja sen puutarhasta on vielä jäänteitä. 1700-luvulla rakennettiin yhä käytössä oleva kirkko *Église de la Transfiguration* (tunnetaan myös nimillä *Église de Sorgues* sekä *Église du Plan-de-la-Tour*). Kirkon seinillä on ranskalaisen taidemaalari Philippe Sauvanin maalauksia.

1800-luvulla kaupunki alkoi kehittyä. Sorguesia halkovassa kanavassa oleva 1800-luvun vesiratas on muistona kaupungin teollistumisesta. Vuonna 1854 avattiin Paris – Lyon – Méditerranée –rautatieyhteys, joka kulkee Sorguesin kautta. Tällöin rakennettiin uusi kaupungintalo ja muita rakennuksia Paavien kesäpalatsin kivistä. Rakennukset tehtiin etäämmälle kaupungin keskiaikaisesta keskustasta. Vuonna 1880 pidettiin ensimmäisen kerran Sorguesin markkinat, jotka ovat seutukunnan suurimmat. Markkinat pidetään joka sunnuntai.

## Tunnettuja kuntalaisia

* Jean–Gérard Lacuée de Cessac (1753-1841), Ranskan instituutin ja Ranskan akatemian jäsen, Ranskan ensimmäisen keisarikunnan ministeri, Château de Brantesin omistaja Sorguessa.
* Achille Maureau (1860-1921), poliitikko ja Ranskan senaatin jäsen, syntyperäinen kuntalainen.
* Paul Pons (1864-1915), painija, painin maailmanmestari vuonna 1898, syntyperäinen kuntalainen.
* Pablo Picasso (1881-1973), espanjalainen kuvataiteilija, muutti Sorguesiin kesäkuussa 1912.
* Georges Braque (1882-1963), ranskalainen taidemaalari, muutti Sorguesiin elokuussa 1912 ja asui siellä vuoteen 1917 saakka.


Tiedosto:Carrefour_giratoire_à_Sorgues_(Vaucluse).JPG|Pont de Sorguesin jäljitelmä
Tiedosto:Palais_des_papes_de_Sorgues_Laincel_2.jpg|Palais des Papes de Sorgues
Tiedosto:Eglise_de_Sorgues.jpg|Église de la Transfiguration
Tiedosto:Variétés_d'oignons_au_marché_de_Sorgues.jpg|Sorguesin markkinoiden valikoimaa


## Lähteet

## Aiheesta muualla
Allières

**Allières** on Ranskan kunta, joka sijaitsee Etelä-Ranskassa Ariègen departementissa. Sen väkiluku oli 71 vuonna 2017. Kunnan pormestari on Denis Puech .

## Lähteet
Better Place (kappale)

**Better Place** on yhdysvaltalaisen laulaja-lauluntekijän Rachel Plattenin musiikkikappale. Sen julkaisi Columbia Records hänen kolmannen, Wildfire-studioalbumin kolmantena ja viimeisenä singlenä 18. joulukuuta 2015. Toisin kuin kaksi albumin aiempaa singleä, "Better Place" julkaistiin ainoastaan promosinglenä eri radiokanavilla käytettäväksi kappaleeksi. Kappaleen ovat sanoittaneet Platten sekä Sally Seltmann ja sen tuotti Jon Levine. Platten on sanonut saaneensa inspiraation kappaleen sanoittamiseen siitä kun hänen siskonsa meni kihloihin. Kappaleen musiikkivideon ohjasi Matthew Stawski ja se julkaistiin 9. toukokuuta 2016. Videon tuottivat Austin Barbera, Missy Galanida, sekä Isaac Rice ja sillä nähdään cameo-roolissa Liev Schreiber, Mira Sorvino, Jennifer Garner, Steve Buscemi sekä Bryce Dallas Howard.

"Better Place" on päässyt julkaisunsa jälkeen radiolistoille Venäjällä ja Yhdysvalloissa. Platten on esittänyt kappaleen livenä muun muassa Today Showssa 1. heinäkuuta 2016 sekä lukuisissa konserteissa kesän 2016 aikana.

## Lähteet
Stand by You

**Stand by You** on yhdysvaltalaisen laulaja-lauluntekijän Rachel Plattenin musiikkikappale. Sen julkaisi Columbia Records hänen kolmannen, Wildfire-studioalbumin toisena singlenä 11. syyskuuta 2015. Kappaleen ovat sanoittaneet Platten, Jack Antonoff, Joy Williams, Matt Morris, sekä sen tuottaja Jon Levine. Platten on toteuttanut kappaleesta myös espanjankielisen version nimeltään "Siempre Estaré Ahí", jolla vierailee argentiinalaislaulaja Diego Torres. Kappaleen musiikkivideon ohjasi Hannah Lux Davis ja se julkaistiin 6. marraskuuta 2015.

"Stand By You" oli kaupallisesti kohtalainen menestys, sen päästyä singlelistan viidenkymmenen parhaan joukkoon Australiassa, Kanadassa ja Yhdysvalloissa. Lisäksi se on myynyt Australiassa ja Yhdysvalloissa platinaa.

## Lähteet
Nicholas Mosley

**Nicholas Mosley, lordi Ravensdale** (25. kesäkuuta 1923 &ndash; 28. helmikuuta 2017) oli brittiläinen baronetti ja kirjailija.

Mosleyn vanhemmat olivat Oswald ja Cynthia Mosley. Kumpikin toimi hänen lapsuudessaan Työväenpuolueen edustajina alahuoneessa. Puhevikansa vuoksi hän sai puheterapiaa myös kuningas Yrjö VI:n terapeuttina toimineelta Lionel Loguelta. Hänen äitinsä kuoltua hänen isänsä avioitui salassa Diana Mitfordin kanssa, mistä hän sai itse tietää vasta luettuaan asiasta sanomalehdestä.

Oswald ja Diana Mosley pidätettiin ja internoitiin vuonna 1940 toisen maailmansodan alettua. Nicholas Mosley liittyi puolestaan Britannian armeijaan ja ansaitsi Military Cross -ansiomitalin Italian rintamalla.

Sodan jälkeen Mosley opiskeli vuoden ajan Oxfordin yliopistossa, mistä ei kuitenkaan nauttinut. Hän muutti Walesiin ja osti sieltä itselleen pienen maatilan. Hänen ensimmäinen romaaninsa *Spaces in the Dark* julkaistiin vuonna 1951.

Mosleyn välit isäänsä Oswaldiin olivat vuosikausia huonot, erityisesti heidän oltuaan eri puolilla Notting Hillin vuoden 1958 rotumellakan jälkimainingeissa ja Oswaldin pyrkimyksessä päästä uudelleen alahuoneeseen. Heidän välinsä kuitenkin lämpenivät hieman ennen Oswaldin kuolemaa Parkinsonin tautiin vuonna 1980, ja Oswald vaati, että Nicholasin pitäisi kirjoittaa hänen elämäkertansa, mikä toteutui.

Mosley kuoli Lontoossa 28. helmikuuta 2017.

## Katso myös

* Max Mosley, Nicholas Mosleyn velipuoli

## Lähteet
Esomus caudiocellatus

**Esomus caudiocellatus** on seeprakalojen (Danionidae) heimoon kuuluva makean veden kalalaji. Sen kuvasi tieteelle ensimmäisen kerran Ernst Ahl vuonna 1923.

Lajia tavataan luonnonvaraisena ainoastaan Malesiasta. Kansainvälinen luonnonsuojeluliitto IUCN on luokitellut lajin elinvoimaiseksi lajiksi.

## Lähteet
Marek Belka

**Marek Belka** (s. 9. tammikuuta 1952) on puolalainen poliitikko ja ekonomisti. Hän oli Puolan pääministeri 
2. toukokuuta 2004 - 31. lokakuuta 2005. Hän kuului Demokraattiseen vasemmiston liittoon (SLD, entiset kommunistit). Hän on Euroopan parlamentin jäsen vuodesta 2019.

## Lähteet

## Aiheesta muualla
Espoon sopimus

**Espoon sopimus**, virallisemmin **Valtioiden rajat ylittävien ympäristövaikutusten arviointia koskeva yleissopimus** (eng. *Convention on Environmental Impact Assessment in a Transboundary Context*) on Yhdistyneiden kansakuntien Euroopan talouskomission (UNECE) yleissopimus, joka allekirjoitettiin Espoossa vuonna 1991 ja tuli voimaan 10.9.1997. 

Yleissopimus sisältää velvoitteet sopimuspuolten – eli valtioiden, jotka ovat sopineet sitoutuvansa yleissopimukseen – suorittamaan tiettyjen toimien ympäristövaikutusten arvioinnin suunnittelun varhaisessa vaiheessa. Siinä vahvistetaan myös valtioiden yleinen velvollisuus ilmoittaa toisilleen ja neuvotella niistä kaikista merkittävistä hankkeista, joilla on todennäköisesti rajojen yli merkittäviä haitallisia ympäristövaikutuksia.

## Lähteet
Arthur Moeller van den Bruck

**Arthur Moeller van den Bruck** (23. huhtikuuta 1876 Solingen – 30. toukokuuta 1925 Berliini) oli saksalainen kansallismielinen kulttuurihistorioitsija ja -kriitikko sekä poliittinen teoreetikko. Hän esitteli vuonna 1923 julkaisemassaan teoksessa *Das Dritte Reich* käsitteen ”kolmas valtakunta”, jota kansallissosialistit myöhemmin käyttivät.

Moeller van den Bruckin vanhemmat olivat rakennusneuvos Ottomar Moeller ja Elisabeth van den Bruck. Käytyään lukion hän muutti pois Saksasta välttääkseen asepalveluksen ja asui vuosisadanvaihteesta alkaen Ranskassa, Italiassa ja Skandinaviassa. Hän julkaisi vuosina 1904–1910 kahdeksanosaisen saksalaisten historian *Die Deutschen, unsere Menschengeschichte*, jossa hän jaotteli historiallisia saksalaisia erilaisiin luonnetyyppeihin. Moeller van den Bruck toimitti vuosina 1905–1914 julkaistut ensimmäiset Fjodor Dostojevskin kootut teokset saksaksi. Hän palasi Saksaan vuonna 1907 ja värväytyi vapaaehtoisena armeijaan ensimmäisen maailmansodan puhjettua vuonna 1914. Myöhemmin hän työskenteli Saksan ulkoministeriön lehdistöosastolla.

Moeller van den Bruckin kirjoitukset kääntyivät nationalistisempaan suuntaan hänen julkaistuaan vuonna 1916 Preussin historiaa käsittelevän teoksen *Der Preußische Stil*. Maailmansodan ja Weimarin tasavallan perustamisen jälkeen hän tuli siihen tulokseen, että länsieurooppalaiset valistuksen, liberalismin ja sosialismin aatteet olivat köyhdyttäneet ja turmelleet saksalaisen kulttuurin ja yhteiskunnan, joiden pelastamiseen vaadittaisiin uutta germaanista maailmankatsomusta. Hän esitti länsivastaisia näkemyksiään vuoden 1919 kirjoituksessaan *Das Recht der jungen Völker*. Moeller van den Bruck oli kesäkuussa 1919 mukana perustamassa ”kesäkuun kerhoa” (*Juniklub*), joka pyrki kokoamaan nuoria konservatiiveja vastustamaan Versailles’n rauhansopimusta.

Moeller van den Bruckin vuonna 1923 julkaisema teos *Das Dritte Reich* esitteli ajatuksen, että Saksa olisi luotava uudestaan ”kolmantena valtakuntana”, jatkona historiallisille Pyhälle saksalais-roomalaiselle keisarikunnalle ja Saksan keisarikunnalle. Ajatus saattoi viitata Joakim Fiorelaisen teoriaan historian kolmesta vaiheesta tai Hegelin teesi-antiteesi-synteesi-malliin. Moeller van den Bruckin mukaan tulevassa kolmannessa valtakunnassa konservatiivit ja sosialistit sulautuisivat yhteen ja Saksa kohoaisi uuteen mahtiin. Kansallissosialistit ottivat nimityksen käyttöönsä, vaikka eivät tunnustaneetkaan Moeller van den Bruckia oppi-isäkseen. Moeller van den Bruck tapasi vuonna 1922 Adolf Hitlerin, mutta ei ollut vakuuttunut tämän aatteista. Otto Strasserin mukaan Hitler tunsi Moeller van den Bruckin teoksia.

Vajottuaan masennukseen ja koettuaan hermoromahduksen Moeller van den Bruck teki vuonna 1925 itsemurhan.

## Lähteet

## Aiheesta muualla
We Wanna

**We Wanna** on romanialaislaulajien Alexandra Stanin ja Innan musiikkikappale, jolla vierailee myös yhdysvaltalaisartisti Daddy Yankee. Sen julkaisivat Roton, Fonogram ja Global Records digitaalisesti ladattavana singlenä 8. kesäkuuta 2015. Kappaleen ovat sanoittaneet Yankee, Jacob Luttrell, sekä sen tuottajat Andreas Schuller ja Thomas Troelsen. "We Wanna" on lajityypiltään tanssipop-kappale, joka on inspiroitu 1990-luvun elektronisesta musiikista sekä Paul Johnsonin vuonna 1999 julkaisemasta kappaleesta "Get Get Down". Kappaletta suunniteltiin alun perin vain Innan esitettäväksi, mutta sen tekijät päätyivät lopulta pyytämään myös Stania sille mukaan päästäkseen takaisin juurille musiikkiteollisuudessa.

Kappaleen musiikkivideon ohjasivat Khaled Mokhtar, Dimitri Caceaune sekä David Gal ja se julkaistiin singlen julkaisupäivänä. "We Wanna" sai pääosin positiivisen vastaanoton musiikkikriitikoilta, jotka kehuivat sen melodiaa, kertosäettä ja kaupallista vetovoimaa. Arvostelumenestyksen lisäksi kappale oli kaupallisesti kohtalainen menestys, sen päästyä singlelistoille Argentiinassa, Espanjassa, Italiassa, Japanissa ja Saksassa.

## Lähteet
I Did It, Mama!

**I Did It, Mama!** on romanialaisen laulajan-lauluntekijän Alexandra Stanin musiikkikappale. Sen julkaisi Global Records hänen kolmannen, Alesta-studioalbumin toisena singlenä 27. marraskuuta 2015. Kappaleen ovat sanoittaneet Stan, Marcel Botezan, Sebastian Barac, Julimar Santos Oliveira Neponuceno, Eric Turner ja David Ciente. Kappaleen tuotannosta vastasivat puolestaan Play & Win ja Ciente. "I Did It, Mama!" on lajityypiltään europop, reggaeton, eurodance ja tanssipop-kappale balkaanisilla ja etnisillä vaikutteilla.

"I Did It, Mama!" sai pääosin ristiriitaisen vastaanoton musiikkikriitikoilta, joidenkin kutsuessa sitä "korvamadoksi" ja "mahtavaksi", kun taas toiset pitivät sitä "tylsänä" sekä epäystävällisenä radiokappaleena. Kappaleen musiikkivideon kuvasi Bogdan Daragiu ja se julkaistiin YouTubessa 25. marraskuuta 2015. Kappaleen toistaiseksi ainoa listasaavutus on Romanian radiolistan sija 9.

## Lähteet
Pia Pakarinen

**Pia Pakarinen** -nimisiä henkilöitä ovat:

* Pia Pakarinen (s. 1960), kokoomuslainen poliitikko, Helsingin seudun kauppakamarin toimitusjohtaja, Helsingin ent. apulaiskaupunginjohtaja
* Pia Lamberg, o.s. Pakarinen (s. 1990), malli ja näyttelijä, Miss Suomi 2011.